Lisćina wotbagrowanych wsow we Łužicy

**Lisćina wotbagrowanych wsow we Łužicy** wobsahuje wsy, wjesne dźěle a kolonije w Hornjej a Delnjej Łužicy, kotrež buchu za wudobywanje brunicy we Łužiskim a Hornjołužiskim rewěrje, ale tež za twar rěčnych zawěrow dospołnje abo zdźěla dewastěrowane. 

Prěnja wjes, kotraž bu wotbagrowana, běše Nowy Lubuš blisko Wojerec w lěće 1924. Wjetšina dewastěrowanych wsow ležeše w serbskim sydlenskim rumje.

Cyłkownje so dotal wjac hač 80 wjeskow a wjesnych dźělow dospołnje a 30 wsow zdźěla wotbagrowachu. Energijowy koncern Vattenfall planowaše hač do lěta 2042 wotbagrowanje Wótšowaša, Grabka a Keŕkojc za Janšojsku, Prožyma a dźěla Wjelceja za Wjelčansku kaž tež Rownoho, Miłoraza a Mułkec za Wochožansku jamu. Po planach noweho mějićela *LEAG* je wotbagrowanje Wótšowaša, Grabka, Kerkojc, Rownoho a Miłoraza wot měrca 2017 z blida.
__TOC__

## Brunicowe jamy

Slědowace wulke brunicowe jamy we Łužicy wobstachu abo do dźensnišeho wobsteja:
*Bjerwałd (*Bärwalde*; 1971–1993), wuchodnje Wojerec
*Bzež-wuchod (*Seese-Ost*; 1979–1993), južnje Lubnjowa
*Bzež-zapad (*Seese-West*; 1960–1978), južnje Lubnjowa
*Grabice (*Gräbendorf*; 1979–1992), zapadnje Drjowka
*Choćebuz-sewjer (*Cottbus-Nord*; wot 1974), wuchodnje Choćebuza
*Chóžyšća-juh (*Schlabendorf-Süd*; 1972–1992), južnje Lubnjowa
*Chóžyšća-sewjer (*Schlabendorf-Nord*; 1956–1976), južnje Lubnjowa
*Janšojce (*Jänschwalde*; wot 1971), mjez Baršćom a Choćebuzom
*Kleinleipisch (*Kleinleipisch*; 1946–1980), juhowuchodnje Grabina
*Klěśišća-sewjer (*Klettwitz-Nord*; 1983–1990), juhowuchodnje Grabina
*Klěśišća (*Klettwitz*; 1937–1990), mjez Grabinom a Złym Komorowom
*Košyna (*Koschen*; 1979–1992), wuchodnje Złeho Komorowa
*Maliń (*Greifenhain*; 1935–1994), zapadnje Drjowka
*Murjow (*Meuro*; 1956–1999), sewjernje Złeho Komorowa
*Rychwałd (*Reichwalde*; wot 1980), južnje Běłeje Wody
*Sedlišćo (*Sedlitz*; 1921–1980), sewjernje Złeho Komorowa
*Šiboj (*Scheibe*; 1985–1996), wuchodnje Wojerec
*Škódow (*Scado*; 1939–1977), juhowuchodnje Złeho Komorowa
*Werminghoff I (1914–1944), wuchodnje Wojerec
*Werminghoff II/Glückauf II (1934–1960), wuchodnje Wojerec
*Werminghoff III/Glückauf III, wot 1968 Łazowska jama (1944–1980), wuchodnje Wojerec
*Wjelcej-juh (*Welzow-Süd*; wot 1958), zapadnje Grodka
*Wochozy (*Nochten*; wot 1968), zapadnje Běłeje Wody

Po kóncu wudobywanja buchu brunicowe jamy rekultiwěrowane resp. z wodu pjelnjene. Wjetšina tych nowych jězorow přisłuša Łužiskej jězorinje; wjacore buchu po wotbagrowanych wsach pomjenowane, kaž na přikład Parcowski jězor.

## Rěčne zawěry
*Budyska rěčna zawěra (*Talsperre Bautzen*; wot 1968), sewjernje Budyšina
*Rěčna zawěra Kwětanecy (*Talsperre Quitzdorf*; wot 1965), zapadnje Niskeje

## Dewastěrowane městna

Přispomnjenki: 1)&nbsp;Kisylk a Kołpin zhromadnje 2)&nbsp;staw z lěta 2001 3)&nbsp;staw z lěta 19934)&nbsp;Zasrjew a Žarnow zhromadnje

## Zdźěla wotbagrowane
Na dalšich městnach njemějachu so cyłe wsy wotbagrować, ale jenož jednotliwe wjesne dźěle.



přispomnjenka: 1)&nbsp;kónc 1988

## Literatura
* 
* Archiv verschwundener Orte Forst/Horno: *Dokumentation bergbaubedingter Umsiedlung.* 2010.

## Wotkaz
* Webstrona „Archiwa zhubjenych wsow“